Návrh
Uznesenie vlády Slovenskej republiky
č. ...
z ...

k materiálu návrh na zrušenie a zmenu niektorých úloh z uznesení vlády SR 

Číslo materiálu: |
Predkladateľ: | minister školstva, vedy, výskumu a športu Slovenskej republiky
Vláda

A. 	zrušuje 
 
A. 1. 	úlohu v bode B.1. uznesenia vlády SR č. 49 z 19. januára 2010 pre ministra školstva, vedy, výskumu a športu – oboznámiť sa so závermi a odporúčaniami z IX. zasadnutia Medzivládnej slovensko-ukrajinskej komisie pre národnostné menšiny, školstvo a kultúru 1. a 2.10.2009 v Kyjeve, v rámci kompetencií podporiť realizáciu navrhnutých odporúčaní a vyhodnocovať ich plnenie,

A. 2. 	opatrenie č. 39 uznesenia vlády SR č. 591 z 8. septembra 2010 pre ministra školstva, vedy, výskumu a športu - obmedzenie podvodov pri získavaní titulov,
A. 3. 	úlohu B.22. uznesenia vlády SR č. 805 zo 17. októbra 2010 pre ministra školstva, vedy, výskumu a športu – predložiť na rokovanie vlády stratégiu regionálneho školstva na nasledujúce obdobie,
A. 4. 	úlohu č. 8 v mesiaci máj 2011 uznesenia vlády SR č. 892 z 15. decembra 2010 pre ministra školstva, vedy, výskumu a športu – koncepcia stredoškolského vzdelávania,
A. 5. 	úlohu č. 13 v mesiaci jún 2011 uznesenia vlády SR č. 892 z 15. decembra 2010 pre ministra školstva, vedy, výskumu a športu – koncepcia vzdelávania v materských školách a základných školách,
A. 6. 	úlohu z Harmonogramu úloh uznesenia vlády SR č. 256 z 20. apríla 2011 pre ministra školstva, vedy, výskumu a športu – predložiť návrh novely zákona č. 131/2002 Z. z. o vysokých školách na rokovanie vlády,
A. 7. 	úlohu z Harmonogramu úloh uznesenia vlády SR č. 256 z 20. apríla 2011 pre ministra školstva, vedy, výskumu a športu – predložiť návrh novely zákona č. 174/2009 Z. z. o odbornom vzdelávaní na rokovanie vlády,
A. 8. 	úlohu z Harmonogramu úloh uznesenia vlády SR č. 256 z 20. apríla 2011 pre ministra školstva, vedy, výskumu a športu – predložiť návrh novely zákona č. 597/2003 Z. z. o financovaní základných škôl, stredných škôl a školských zariadení na rokovanie vlády,
A. 9. 	úlohu z Harmonogramu úloh uznesenia vlády SR č. 256 z 20. apríla 2011 pre ministra školstva, vedy, výskumu a športu – predložiť návrh novely zákona č. 172/2005 Z. z. o organizácii štátnej podpory výskumu a vývoja;

B. 	mení 
 
B. 1. 	termín úlohy B.4. uznesenia vlády SR č. 282 z 21. februára 2007 z „priebežne“ na „raz ročne, k 31. 12.“,

B. 2. 	termín úlohy B.1. uznesenia vlády SR č. 112 z 20. februára 2008 z „do 31.decembra 2011“ na „do 31. decembra 2012“,
B. 3. 	znenie úlohy B.2. uznesenia vlády SR č. 112 z 20. februára 2008 na „zabezpečiť financovanie stratégie v rokoch 2008 – 2012“,
B. 4. 	termín úlohy B.5. uznesenia vlády SR č. 105 zo 4. februára 2009 z "do 31. marca 2013" na "do 31. decembra 2013",
B. 5. 	termín úlohy č. 9 v mesiaci december 2011 uznesenia vlády SR č. 892 z 15. decembra 2010 z „decembra 2011“ na „január 2012“ .
B. 6. 	termín úlohy B.3. uznesenia vlády SR č. 399 z 15. júna 2011 z "do 31. decembra 2011" na "do 29. februára 2012".

Na vedomie:

členovia vlády 
vedúci Úradu vlády SR